દંતેવાડા: છત્તીસગઢમાં બીજાપુર-દંતેવાડાના સરહદી વિસ્તારમાં આજે વહેલી સવારે થયેલી અથડામણમાં ત્રણ નકસલીઓને ઠાર મારવામાં પોલીસને મોટી સફળતા મળી હતી. ફરસપાલ પોલીસ સ્ટેશન વિસ્તારના કચ્ચીઘાટી ક્ષેત્રમાં પોલીસ અને નક્સલો વચ્ચે થયેલી અથડામણમાં ડીઆરજીએ ત્રણ વરદીધારી નકસલીઓને ઢાળી દીધા છે. પોલીસને ઘટનાસ્થળેથી બે પુરુષ અને એક મહિલાના મૃતદેહ મળી આવ્યા છે. નકસલીઓની ઓળખ અજય નિવાસી જગરગુંડા, ફાગુ નિવાસી ફુડનેલ અને મનીષા નિવાસી પુસકલા બીજાપુર તરીકે થઈ છે.